Solbakken om Leverkusen: Nogenlunde tilfreds | TV 2 Lorry
Solbakken om Leverkusen: Nogenlunde tilfreds
FC København skal forbi Bayer Leverkusen over to kampe for at komme med i Champions League-gruppespillet.
08. aug 2014, kl. 13:53
Det kunne have været Arsenal, hvis det var gået helt galt, men FC København fik ved fredagens lodtrækning til playoff-runden i Champions League-kvalifikationen Bayer Leverkusen fra Tyskland som modstander.
- Det kunne have været bedre, men det kunne også have været bedre. Hvordan vores chancer er, vil jeg vente til at vurdere, til vi har kigget lidt nærmere på dem, siger Ståle Solbakken til bold.dk.
Porto, Zenit og Napoli var de øvrige hold, som FCK kunne have tørnet sammen med i runden lige inden det forjættede gruppespil.
- Nu skal vi ned og se de kampe, vi kan få set, inden vi møder dem, og så må vi kigge dvd'er fra deres seneste kampe, siger Solbakken.
Nordmanden peger på tyskernes målfarlige angriber Stefan Kiessling som en spiller, FCK skal passe på.